open-index/open-wikipedia-markdown huggingface dataset:
Aksum etiopisk-ortodokse erkebispedømme

**Aksum erkebispedømme** er et etiopisk-ortodoks erkebispedømme. Det ligger i Etiopias gamle hovedstad Aksum. Som kirkens eldste og viktigste bispedømme ledes det offisielt av patriarken av Etiopia, selv om en hjelpebiskop har det praktiske ansvaret.

## Historie
Den første biskopen av Aksum var Frumentius, en romersk borger fra Tyrus, som ble solgt som slave til og frigitt av kongen av Aksum. Frumentius reiste til Alexandria, der han mellom 328 og 346 ble bispeviet av patriark Athanasius. Frumentius dro tilbake og døpte kong Ezana av Aksum, som gjorde kristendommen til statsreligion.

Fra denne tid av ble biskopene av Aksum alltid innsatt av patriarken av Alexandria, og var alltid koptere. Biskopen var den geistlige av høyest rang i Etiopia, og han ble titulert som *[[abun]]*. I&nbsp;løpet av middelalderen fikk Aksum rang som erkebispedømme og biskopen som metropolitt, men det er usikkert om Etiopia den gang omfattet flere (underordnete) bispedømmer.

Ordningen med koptiske erkebiskoper ble videreført helt frem til 1951, da Basilios ble den første etiopiskfødte abunen. Han ble i 1959 kreert *[[patriark av Etiopia]]* av den alexandrinske patriarken, som samtidig anerkjente den etiopisk-ortodokse kirke som autokefal.

## Katedralen
Bispedømmets katedral er Vår Frue Maria av Zion-katedralen (*Re-ese Adbarat Kidiste Kidusan Dingel Maryam Ts’iyon*). Den er Etiopias helligste bygning og fungerte i over 1500&nbsp;år som kroningskirke for de etiopiske kongene og keiserne. Den første katedralen på denne plassen skal ha blitt oppført av den første kristne kongen mellom 330 og 349. Kirken sies å ha hatt 12 altere og 460 fargede vinduer. Katedralen ble ødelagt og gjenoppbygd flere ganger. Den nåværende kirkebygningen stammer fra 1600-tallet.

Keiser Haile Selassie I av Etiopia la i 1955 grunnsteinen for en ny katedral, som ble fullført i 1964. Den ble bygget i en moderne tolkning av bysantinsk arkitektur med etiopisk påvirkning. Kvinner har kun tilgang til den nye katedralen, ikke til den gamle.

## Paktens ark
Ifølge nasjonaleposet Kebra Negast skal keiser Menelik I av Etiopia, sønn av kong Salomo av Israel og dronning Makeba av Saba, ha ført paktens ark fra Jerusalem til Aksum. Der oppbevares den fremdeles i et kapell ved katedralen og bevoktes døgnet rundt og livet ut av en spesielt utdannet vokter. Bare arkens vokter får lov til å se den utilhyllet.
Aksum erkebispedømme

**Aksum erkebispedømme** kan sikte til
* Aksum etiopisk-ortodokse erkebispedømme
* Aksum gresk-ortodokse erkebispedømme
* Aksum romersk-katolske titulærerkebispedømme
Holmen Red Eagles

**Holmen Red Eagles**, offisielt **Holmen Hockey**, (stiftet i 1934) er en norsk ishockeyklubb fra Holmen i Asker. Laget har på herreklassen lag i alle aldersgrupper. Seniorlaget til Holmen holder til daglig til i 4. divisjon.

## Historikk
Ishockeyklubben ble stiftet i 1934, som en avdeling i Holmen Idrettsforening, og er en av landets eldste ishockeyklubber. Klubben var en av ti klubber som i 1934 startet Norges Ishockeyforbund, og ble skilt ut som eget idrettslag i 1999.

### Tabellen

## Eksterne lenker
*
Tewophilos

**Patriark og katolikos Tewophilos av Etiopia** (*Teofilos*, borgerlig navn *Meliktu Jenbere*; født 1909 i Debre Elias, Etiopia, død 1977) var fra 1971 til 1976 overhodet for den etiopisk-ortodokse kirke. Han var den andre patriark av Etiopia og den 58. itsjege av St. Tekle Haimanots stol.

Den koptisk-ortodokse patriark Yusab II av Alexandria ordinerte Tewophilos til biskop av Harar i 1948. I&nbsp;1959, etter at Basilios var blitt kreert som første patriark av Etiopia, opphøyet han Tewophilos til erkebiskop. Under patriark Basilios' siste leveår var det Tewophilos som tok over patriarkens offisielle forpliktelser. Året etter Basilios' død i 1970 ble Tewophilos innsatt som hans etterfølger.

Etter at Derg-juntaen styrtet keiser Selassie i 1974, begynte en vanskelig tid for den etiopisk-ortodokse kirke. Juntaen avsatte og arresterte Tewophilos i 1976 og eksekuterte ham i all hemmelighet året etter. Hans levninger ble først frigitt og begravd i 1992.

Fordi Derg ikke offentliggjorde Tewophilos' død, ble hans to etterfølgere Tekle Haimanot (1976&ndash;1988) og Merkorios (1988&ndash;1992) ansett som ikke-kanoniske av de andre orientalsk-ortodokse kirkene. Derimot betrakter de den nåværende patriarken Paulos som Tewophilos' rettmessige etterfølger, siden Paulos ble innsatt etter hans begravelse.

## Referanser
Basilios (patriark)

**Patriark og katolikos Basilios av Etiopia** (borgerlig navn *Gebre Giyorgis Wolde Tsadik*; født 23. april 1891 i Mada Mikael, Etiopia, død 13. oktober 1970 i Debre Libanos-klosteret) var fra 1951 til 1970 overhodet for den etiopisk-ortodokse kirke. Han var den første patriark av Etiopia.

Basilios var munk ved Debre Libanos-klosteret og ble i 1933 valgt til klosterets 57. abbed. Dette embete, med tittelen *[[itsjege|itsjege av St. Tekle Haimanots stol]]*, var det høyeste kirkelige vervet en etiopiskfødt person kunne inneha på denne tiden. Den etiopiske kirke ble nemlig ledet av en koptisk, dvs. egyptiskfødt, metropolitt (Kyrillos&nbsp;IV), slik det hadde vært praksis siden kirkens grunnleggelse på 300-tallet.

Basilios ble bispeviet av patriark Yusab II av Alexandria i 1948. Da metropolitten døde to år senere, ble Basilios i 1951 innsatt som den første etiopiskfødte metropolitten av Etiopia. I&nbsp;1959 gikk patriark Kyrillos VI med på å gjøre den etiopiske kirke til en autokefal kirke i den orientalsk-ortodokse kommunion. I&nbsp;en høytidelig seremoni opphøyet han Basilios til patriark av Etiopia.

Sine siste leveår tilbragte Basilios igjen i klosteret Debre Libanos, der han også ble gravlagt. 

## Referanser
Olav Askvik

**Olav Askvik** (født 12. mai 1915 i Jelsa i Suldal, død 28. juni 2011) var en norsk jurist og politiker for Venstre.

Askvik ble cand.jur. i 1946. Under andre verdenskrig var han – som en rekke andre studenter – blitt arrestert og sendt til Tyskland. Han var kontorsjef ved Østfold fylkesskattekontor fra 1948 og dommerfullmektig i Moss 1953–54. Han flyttet så tilbake til Møre og Romsdal, hvor han var fylkesskattesjef fram til 1973. Deretter var han sorenskriver i Karmsund til pensjonsalderen i 1985. I 1986–88 var han ekstraordinær dommer i Gulating lagmannsrett.

Askvik var medlem av Bolsøy kommunestyre 1960–63, deretter fram til 1973 av Molde bystyre og formannskap. I 1966–67 var han varaordfører og i 1970–71 ordfører. Han var også i perioder medlem av fylkestinget og fylkesutvalget i Møre og Romsdal. I Haugesund var han en tid leder av kommunens og fylkets eldreråd. Han var vararepresentant til Stortinget for Møre og Romsdal i perioden 1965–69.

## Referanser


## Kilder
* NTBs omtaler i samband med 80-årsdagen, 90-årsdagen og 95-årsdagen.

## Eksterne lenker
*
San Pedro (Belize)

**San Pedro** er en by sør på øya Ambergris Caye nordøst i Belize. Den hadde rundt 11&nbsp;500 innbyggere i 2010. Den er den nest største byen i Belize-distriktet. Byen er et populært turistmål.

Byens beste fotballag er San Pedro Seadogs, som spiller i eliteserien og har Ambergris stadium som hjemmebane.

## Referanser
Kåre Stokkeland

**Kåre Stokkeland** (1918–1985) var en norsk politioverbetjent og politiker for Arbeiderpartiet. Han var ordfører i Molde 1955–59 og stortingsrepresentant for Møre og Romsdal i tre perioder 1965–1977. 

Han var sønn av bakeren Karl Georg Stokkeland (1889&ndash;1978) og Marit Josefa Trøen (1886&ndash;1975). Han var ansatt ved Romsdal politikammer, først som kontorbetjent. Han ble seinere politikonstabel og politibetjent fra 1938, og videre politioverbetjent i perioden 1957&ndash;1977.

Stokkeland var kommunestyremedlem i Bolsøy og seinere Molde kommunestyre mellom 1947 og 1967, og var ordfører i Molde i perioden 1955&ndash;1959. Han satt også i Fylkestinget i Møre og Romsdal i perioden 1963&ndash;1967. Han ble valgt inn på Stortinget for Møre og Romsdal i 1965 og ble gjenvalgt to ganger. Han hadde tidligere vært vararepresentant i periodene 1958&ndash;1961 og 1961&ndash;1965.
## Se også
* Liste over ordførere i Molde
## Kilder
* 

## Eksterne lenker
*
Ambergris Caye

**Ambergris Caye** (IPA-uttale: ) er ei øy nordøst i Belize, i Det karibiske hav. Den tilhører Belize-distriktet. Øyas eneste by er San Pedro.

Ambergris Caye er rundt 40 km lang fra nord til sør, og rundt 1,6 km brei. Rundt hele øya er det hvite sandstrender, mens det i midten er en mangrovesump. I havet utafor er Belize barriererev, som er verdens nest største korallrev. Øya er et populært turistmål.

Øya var før den europeiske koloniseringa bebodd av mayaer.

## Eksterne lenker
* AmergrisCaye.com
* The San Pedro Sun – lokalavis
Wallace Monument

**Wallace Monument** (**Wallace National Monument**) er et tårn som står på toppen av Abbey Craig, en ås i nærheten av Stirling i Skottland. Monumentet er et minne om den skotske helten William Wallace fra 1200-tallet. 

Monumentet ble påbegynt på 1800-tallet for å øke den natjonale følelsen i Skottland. Bygningen som er 67 meter høy, stod ferdig i 1869. Den er tegnet av arkitekten John Thomas Rochead i viktoriansk gotisk stil.

Inne i monumentet er det 246 trappetrinn som fører opp til toppen. Fra toppen har man utsikt over Ochil Hills og Forth Valley.
Scopusfjellet

**Scopusfjellet** (hebraisk: , *Har HaTsofim*, «Speiderfjellet»; gresk: σκοπός, arabisk: جبل المشارف‎, *Ǧabal al-Mašārif*, «Utsiktfjellet») er en liten fjelltopp på 826 meter over havnivået i nordøstlige Jerusalem og nord på Oljebergets rygg. Det er den nest høyeste av fjellryggens tre topper. Fjellet ligger innenfor kommunegrensene av byen Jerusalem. Fjellet ble FN-beskyttet jødisk enklave innenfor det jordanokkuperte området fram til seksdagerskrigen 1967.

Med utsyn over Jerusalem har Scopusfjellet hatt viktig strategisk betydning som en base for å angripe byen helt siden oldtiden. En romersk legion kamperte her i 66 e.Kr. Det samme skjedde på nytt i år 70 da fjellet ble brukt som base for å beleire byen av 12., 15. og 5. legioner (10. legions posisjon var på Oljeberget). Korsfarere benyttet fjellet som base for tilsvarende formål i 1099.

## Referanser


## Galleri

File:HebrewU-MtScopus.JPG|Det hebraiske universitetet i Jerusalem
File:Hebrew University - Jardin botanique (1).JPG|National Botanic Garden
File:Jerusalem war cemetery 2.JPG|Hjem gravlund militær british
File:Har Hatsofim IMG 7790.jpg|Nicanor grav
File:Hadassa 1.JPG|Universitetssykehuset
File:Bezalel.jpg|Bezalel Academy of Art and Design
|ammunisjon Hill
File:בית הקברות של המושבה המאמריקאית בירושלים - הר הצופים 1.jpg|Jerusalem American Colony Cemetery
File:בית הקברות של משפחת בנטוויץ' - הר הצופים.jpg|Bentwich Cemetery


## Eksterne lenker
* 
*  Mount Scopus - The Hebrew University
*  Jerusalem Photos Portal - Mount Scopus
Fraser Digby

**Fraser Charles Digby** (født 23. januar 1967 i Sheffield) er en tidligere engelsk fotballspiller. Han har spilt nesten 500 ligakamper i England og tilbrakte den største delen av sin karriere i Swindon Town FC.

## Aktiv karriere
Digby startet karrieren som juniorspiller i Manchester United og hadde to låneopphold i Oldham Athletic og Swindon Town før sistnevnte kjøpte han i desember 1986.  Etter Swindon Town tapte 2-6 mot Blackpool FC, fikk Digby sin ligadebut i september 1986 mot Rotherham United.  Kampen endte 2-0 og han stod samtlige kamper resten av sesongen.
Han var et klart førstevalg i klubben de neste 11 sesongene, bortsett fra da Glenn Hoddle tok over som manager i 1991 og likestilte Digby med hans konkurrent Nicky Hammond.  Han ble lånt ut til sin gamle klubb Manchester United i 1992 og var reserve i flere kamper.  

Han spilte én sesong i Premier League i 1993-94, men mistet mange kamper på grunn av skader.
Han forlot Swindon Town etter uenigheter med manager Steve McMahon og gikk gratis til Crystal Palace
Etter tre sesonger var han innom Barry Town og Huddersfield Town før han signerte for QPR og spilte et lite antall kamper der.  På grunn av økonomiske problemer i klubben, ble han i 2001 frigitt til Purfleet som spilte utenfor ligasystemet.  Han gikk etter kort tid videre til Kidderminster hvor han hadde kontrakt for en kamp av gangen.  Samtidig var han keepertrener og hadde en kommersiell stilling i Swindon Town.
Hans siste kamp var for Cirencester Town i 2004, hvor han spilte én kamp for hans venn Brian Hughes som var manager i klubben.

## Annet
Han ble kåret til årets spiller i Swindon Town i 1997 og 1998.

Sesongen 2009-10 stemte leserne av lokalavisen *Swindon Advertiser* fram sitt favorittlag gjennom tidene og Digby ble stemt fram som tidenes beste keeper på Swindon Town.

## Landslag
Digby spilte fem kamper for England U-21 mens han var i Swindon Town

## Referanser


## Eksterne lenker
*
Stephen Hales

**Stephen Hales** (1677–1761) var en britisk fysiolog, kjemiker og oppfinner.

Hales studerte funksjonen som luft og vann hadde i vedlikeholdet av både plante- og dyreliv i naturen. Han førte nøyaktig regnskap over bevegelser av vann i planter, og påviste at planter absorberer luft. Hales oppdaget også farene ved å puste gammel luft, og han oppfant en ventilator som bedret overlevelse for ansatte ombord på skip, i sykehus og i fengsler. Han ble tildelt Copleymedaljen i 1739. Hales ble også kreditert for viktige arbeider innenfor pneumatisk kjemi og han står bak prosessen som brukes for å samle gasser som genereres i laboratorieforsøk. Hales viktigste oppfinnelse var et kirurgisk pinsett.

Hales døde den 4. januar 1761 i Teddington, London i en alder av 83 år. Han ble begravd under tårnet i kirken hvor han hadde arbeidet i mange år.	

## Referanser


## Eksterne lenker

* Hales, Stephen (1727) *Vegetable Staticks*, London: W. and J. Innys &mdash; from the Missouri Botanical Garden's library
* Hales, Stephen (1738). "Philosophical experiments: containing useful, and necessary instructions for such as undertake long voyages at sea. Shewing how sea-water may be made fresh and wholsome: and how fresh water may be preserv'd sweet. How biscuit, corn, &c. may be secured from the weevel, meggots, and other insects. And flesh preserv'd in hot climates, by salting animals whole. To which is added, an account of several experiments and observations on chalybeate or steel-waters ... which were read before the Royal-society, at several of their meetings", London: W. Innys and R. Manby
* Parascandola, John and Ihde, Aaron J. (1969). "History of the Pneumatic Trough", *Isis*, vol. 60, no. 3, pages 351&ndash;361
* Stephen Hales at the Galileo Project &mdash; details on Hales's life and work}
«Stående kvinne ved virginal»

**«Stående kvinne ved virginal»** er et oljemaleri fra rundt 1672–73 av Johannes Vermeer. Motivet er en kvinne som spiller på en virginal. Maleriet er en del av samlingen til National Gallery i London.

Maleriet skildrer en kvinne som står ved en virginal, hun har hodet vendt mot beskueren. Bak henne henger et maleri av Cupido og til venstre for dette et mindre landskapsmaleri. Identifikasjonen av landskapsmaleriet er uklar, muligens er det en Jan Wijnants eller Allaert van Everdingen; begge samtidige hollandske kunstnere. Cupidomaleriet er antageligvis av Caesar van Everdingen. Cupido i maleriet løfter et kort i venstre hånd, motivet er basert på et emblem fra Otto van Veens *Amorum emblemata* fra 1606 hvor teksten lyder: *en elsker bør elske kun én.* Sammen med virginalet, tradisjonelt assosiert med uplettet kjærlighet, angir det tydelig i hvilken retning Vermeers maleri skal tolkes: ekteskapelig troskap.

## Eksterne lenker
* «Stående kvinne ved virginal» på Essential Vermeer
Jia Chunwang

**Jia Chunwang** (forenklet kinesisk: 贾春旺, tradisjonell kinesisk: 賈春旺, pinyin: *Jiǎ Chūnwàng*; født i mai 1938 i Beijing) er en kinesisk kommunistisk politiker. Fra 1985 til 1998 var han Folkerepublikken Kinas statssikkerhetsminister (en uvanlig lang embedsperiode), fra 1998 til 2002 var han minister for offentlig sikkerhet, og deretter var han fra 2003 til 2008 landets statsadvokat. 

## Referanser


## Eksterne lenker
*  
* http://english.peopledaily.com.cn/data/people/jiachunwang.shtml
* http://english.people.com.cn/200303/16/eng20030316_113376.shtml
Betfage

**Betfage** (arameisk: בית פגי, «umodne fikners hus») var et sted nevnt Det nye testamente, stedet hvor Jesus sendte disiplene å finne et esel og en fole som han skulle bruke til å ri inn i Jerusalem på.

Evangeliene Matteus, Markus og Lukas nevner stedet som ikke langt fra Betania.

Eusebius av Cæsarea i *Onomasticon*  har lokalisert Betfage på Oljeberget øst for Jerusalem. Det var sannsynligvis langs vegen fra Jerusalem til Jeriko, omgitt av en form for mur og begrenset av den bibelske sabbatens dagsreise fra Jerusalem, hvilket er 2000 *[[cubit]]*. Det sannsynlige stedet er i dag omgitt av katolikker og det er en fransiskanerkirke (se bilde) på der på hva som i dag heter *Kefr et Tur*.

## Referanser
1864 i Frankrike

__NOTOC__
Begivenheter i året **[[1864]] i [[Frankrike]]**.
## Statsleder
* Monark – Napoleon III, keiser over franskmennene
## Hendelser
*10. april – Miramartaktaten.
*Jernbanestasjonen Paris-Nord stasjon åpner.

## Fødsler
*24. januar - Marguerite Durand, skuespiller, journalist og suffragette (død )
*1. mars - Étienne Destot, radiolog og anatomiker (død )
*16. mars - Lucien Cayeux, sedimentær petrograf (død )
*10. mai - Léon Gaumont, oppfinner, ingeniør, filmpioner og industrileder (død )
*11. november - Maurice Leblanc, roman- og novelleforfatter (død )
*24. november - Henri de Toulouse-Lautrec, maler (død )
*8. desember - Camille Claudel, billedhugger og grafiker (død )
*28. desember - Henri de Régnier, poet (død )

## Dødsfall
*28. januar - Benoît Paul Émile Clapeyron, ingeniør og fysiker (død )
*1. februar - Louise Marie Thérèse d'Artois, Petite-Fille de France (død )
*21. mars - Jean-Hippolyte Flandrin, maler (død )
*27. mars - Jean-Jacques Ampère, filolog (død )
*22. mai - Aimable Pélissier, marskalk av Frankrike (død )
*31. juli - Louis Christophe François Hachette, utgiver (død )
*1. september - Barthélemy Prosper Enfantin, sosialreformator (død )
### Ukjent dato
*Jean Alaux, maler (født )
*Charles Julien Brianchon, matematiker og kjemiker (født )
*Joseph Déjacque, anarkokommunistisk poet og forfatter (født )
*Olympe-Philippe Gerbet, romerskkatolsk biskop og forfatter (født )

## Referanser
«Den lille gaten»

**«Den lille gaten»** er et oljemaleri fra ca. 1657–58 av den nederlandske maleren Johannes Vermeer. Motivet forestiller en liten idyllisk gate i Vermeers hjemby Delft og er en del av samlingen på Amsterdam Rijksmuseum.

I forgrunnen ses en brostensbelagt gate, i bakgrunnen på høyre side et hus sett forfra og på venstre side to innganger til hus og andre bygninger. Huset til høyre har en fasade av mursten, trappegavl og utskjæringer langs taket. Den venstre siden av fasaden leder i lav høyde over til nabohuset. De fleste av husets skodder er lukket slik at det bare er gjennom den åpne døråpningen beskueren kan få et glimt av det som skjer innenfor. I døråpningen sitter en kvinne som arbeider på sine kniplinger. Foran huset kneler to barn opptatt i lek. Gjennom åpningen til gården ses en tjenestepike som henter noe fra en tønne. 

Vermeer har skapt et idyllisert bilde av hjemlig ro hvor kvinnesysler og lek beskjeftiger kvinner og barn i sikker nærhet av hjemmets trygge favn. Det føyer seg dermed inn i samtidens huslige ideal hvor kvinner flittig og arbeidsomt beskjeftiger seg med håndarbeide eller vedlikehold av hjemmet, mens de skaper et trygt og kjærlig fristed for barna i sin varetekt.

Mange forslag har fremkommet når det gjelder å identifisere gaten Vermeer har malt. Muligheten er stor for at gaten er en imaginær kombinasjon av arkitektur fra forskjellige steder som Vermeer har satt sammen for å skape en harmonisk komposisjon.  Muligens har to av hans egne barn posert som de to lekende barna i forgrunnen.

Vermeers mesén Pieter van Ruijven fikk maleriet, sannsynligvis direkte fra Vermeer. Etter van Ruijvens død gikk det i arv til hans ektefelle Maria de Knuijt og deretter til deres datter Magdelene van Ruijven (1655–1681) og hennes mann Jacob Dissius (1653–1695). Jacob Dissius solgte det for 72 eller 48 gylden sammen med andre Vermeer malerier i 1696 til en ukjent kjøper. 

8. april 1800 dukket maleriet opp i et salg hos kunstsamleren Pieter van Winter og etter hans død gikk det over i Lucretia Johanna van Winters (1785–1845) omfattende kunstsamling. van Winter giftet seg i 1822 med Hendrik Six og etter deres død (1845 & 1847) gikk maleriet i arv til deres to sønner. Kun den yngste, Jan Pieter, av de to sønnene giftet seg og stiftet familie og da han døde i 1899 gikk maleriet i arv til hans sønn Jan Six. Jan Six satte maleriet på auksjon den 12. april 1921, men oppnådde ikke sin fastsatte minstepris på en millioner gylden. I stedet besluttet Jan Six seg for å stille ut maleriet på Louvre i Paris for å tiltrekke potentielle kjøpere, men denne taktikken lyktes ikke.  I 1921 kjøpte den nederlandske oljemagnaten Henri Deterding maleriet for  gylden og donerte det til den nederlandske nasjonen. Det er stilt ut på Rijksmuseum i Amsterdam.

## Eksterne lenker
* Den lille gaten på Rijksmuseum 
* Den lille gaten på Essential Vermeer
* Den lille gaten på Essential Vermeer
Hans Severin Fürst (1782)

**Hans Severin Fürst** (født 1782 i Arendal, død 1836) var en norsk byfogd og valgt stortingsmann. 

Fürst giftet seg i København 19. november 1812 med Fredrikke Martine Ramløse (1792–1869). Deres datter Maren Ottilie Fürst (1813–1898) giftet seg med den franske og hanseatiske konsulen Isaac Leth Kallevig (1805–1887), sønn av konsul og skipsreder Morten Michael Kallevig.

Fürst satt i stillingen som byfogd i Trondheim fra 1826 til 1836. I 1836 ble han valgt som stortingsmann for Trondheim som 3. representant, men ble fritatt grunnet sykemelding. Han døde senere samme år.

## Referanser


## Kilder
* Trondhjems 900 Aars Jubilæum: Katalog for den historiske Udstilling i Trondhjem 1897
* Old Cookbooks and Food History
* Trondheim kommune – Hans Severin Fürst (PDF-fil)
* 

## Eksterne lenker
*
Hans Severin Fürst

**Hans Severin Fürst** er navnet til flere personer:

*Hans Severin Fürst (1782), byfogd og stortingsmann fra Trondheim
*Hans Severin Fürst (1858), statsadvokat,  byfogd og stortingsmann fra Drammen
Worlds in Collision

**Worlds in Collision** er en bok av Immanuel Velikovskij som første gang ble utgitt den 3. april 1950. Boken fremmet den teori at Venus omkring det 15. århundre f.Kr. ble kastet ut fra Jupiter som en komet eller et kometlignende objekt, og passerte nær Jorden i en nesten-kollisjon. Venus endret jordens bane og akse, og forårsaket mange av katastrofene som blir omtalt i eldre mytologier og religioner rundt omkring i verden. Boken fikk en svært kjølig mottagelse innenfor de vitenskapelige miljøer, og dens teorier har senere blitt motbevist.
5. serierunde i Premier League 2011/12

Den 5. serierunden ble startet lørdag 17. august med Blackburn mot Arsenal 12.45. Så ble det spilt 5 kamper klokken 15. Søndag startet det med Tottenham mot Liverpool, før Sunderland – Stoke og Fulham – Manchester City spilte klokken 15:00. Runde ble avsluttet med storkampen Manchester United – Chelsea klokken 16.

*Alle kamptidspunkter er engelske*

## Kampfakta

----

----

----

----

----

----

----

----

----

## Tabell


## Eksterne lenker
* Premier League 2011/12: Terminliste og resultater  på altomfotball.no
Angelique Kerber

**Angelique Kerber** (født 18. januar 1988 i Bremen) er en profesjonell tysk tennisspiller. Kerber har vunnet tre Grand Slam-titler i single (Australian Open 2016, US Open 2016, og Wimbledon 2018), og var rangert som nr. 1 i verden i deler av 2016 og 2017.

## Referanser


## Eksterne lenker
* 
*
The Times Literary Supplement

***The Times Literary Supplement*** (forkortet ***TLS***) er et ukentlig britisk litteraturtidsskrift som blir publisert i London av News International.

Tidsskriftet ble først utgitt i 1902 som et bilag til *[[The Times]]*, men ble fra 1914 gitt ut som et selvstendig tidsskrift. I dag samarbeider disse to mediene. Nett-versjonen av *TLS* blir utgitt av *The Times*, og redaksjonen har kontor i Times House i Pennington Street.

Blant medarbeiderne har det vært berømte forfattere, som f.eks. T.S. Eliot, Henry James og Virginia Woolf. Frem til 7. juni 1974 ble litteraturkritikkene imidlertid publisert anonymt. Før hans forfatterkarriere var Martin Amis medlem av redaksjonen. Philip Larkins dikt «Aubade» ble først utgitt i juleutgaven 1977 av *TLS*. Selv om tidsskriftet lenge ble antatt for å være et av de ledende litteraturkritiske publikasjonene i verden, var det ikke ufeilbarlig. Blant annet ble James Joyce fullstendig ignorert.

*TLS* har også funnet innpass i engelsk litteratur, både i dårlig og i god. En av de mest kryptiske omtalene av tidsskriftet fant man i Samuel Becketts roman *[[Molloy (Roman)|Molloy]]* (1953), hvor han skrev:

## Redaktører
* Bruce Richmond, fra 1905
* D. L. Murray, fra 1938
* Stanley Morison, fra 1945
* Alan Pryce-Jones, fra 1948
* Arthur Crook, fra 1959
* John Gross, fra 1974
* Jeremy Treglown, fra 1981
* Ferdinand Mount, fra 1991
* Peter Stothard, fra 2003

## Se også
*The New York Review of Books
*London Review of Books

## Referanser


## Eksterne lenker
*
Anders Riise

**Anders Riise** (født 25. januar 1969) er en lokalpolitiker som representerer Høyre. Høsten 2023 ble han valgt til fylkesordfører i Møre og Romsdal fylkeskommune.

## Politisk virke
Han ble valgt til ordførerer i Hareid kommune i Møre og Romsdal etter kommunevalget i 2011 og ble gjenvalgt som ordfører i 2015 for perioden 2015–2019.  Riise har også sittet flere perioder i fylkestinget for Møre og Romsdal, og var fra 2015 leder av kontrollutvalget i Møre og Romsdal fylkeskommune.

## Referanser


## Eksterne lenker
*
Petter Lyshol

**Petter Normann Lyshol** (født 15. desember 1949, død 14. august 2021) var en norsk lokalpolitiker som representerte Høyre. Han var ordfører i Sykkylven i Møre og Romsdal fra 2011 til 2015.

Lyshol var salgssjef i emballasjefabrikken West Pack AS i Ålesund. Han var også tidligere fotballdommer og leder av Sunnmøre Fotballkrets.

## Referanser
Rune Hovde

**Rune Hovde** (født 19. mars 1964 i Ørsta) er en norsk politiker som representerer Høyre. Han var ordfører i Ørsta kommune i Møre og Romsdal fra 2011 til 2015. Han er fra mars 2017 rådmann i Stryn kommune.

Han har avgangseksamen fra Volda videregående skole, og er Master of Business and Marketing  (handelsøkonom) fra Oslo Handelshøyskole fra 1989. Hovde var styreformann i Herøy Hotell AS 1992–1994, kinosjef ved Ørsta kino 1994–2000, lærer i økonomiske fag ved Volda videregående skole 1999–2000, avdelingsleder for krafthandel i Tussa Energi AS 2000–2011, leder for Strategi og utvikling i Tussa Kraft 2015–2017,  styreleder i IK Reklame AS 2008–2009, styremedlem i Tussa Kraft AS 2009–2011 og styremedlem i Helse Sunnmøre HF 2010–2011.

Hovde var lokalpolitiker for Fremskrittspartiet i åtte år. Han meldte senere overgang til Høyre og ble i 2011 valgt til ordfører i Ørsta kommune. Fra 2016–2017 var han leder for Ørsta Høyre. Han søkte i januar 2017 fritak fra Ørsta kommunestyre for å begynne som rådmann i Stryn kommune

## Referanser
Tore Hansen (fotballdommer)

**Tore Hansen** (født 1978) er en norsk fotballdommer og tidligere fotballspiller fra Feda.

## Spillerkarriere
Hansen ble som juniorspiller tatt opp i s A-stall foran 1992-sesongen. Før 1998-sesongen meldte han overgang til . Videre spilte han i årene 2000-2004 og 2006-2009 på midtbanen hos . I 2005 hadde han et opphold i engelsk fotball, hvor han spilte for amatørklubbene  og Ossett Town. Hansen var også på prøvespill hos  i 2004. Han la opp som spiller etter 2008-sesongen, og var senere assistenttrener og hovedtrener hos Mandalskameratene.

## Dommerkarriere
Hansen startet å dømme fotball i 2006. Han dømte fire kamper i 6. divisjon før han raskt dømte 3. divisjon. I 2007-2009 dømte han i 3. divisjon, mens i perioden 2009-2010 dømte han i 2. divisjon. I mai 2010 debuterte han i Adeccoligaen. Den 18. september 2011 debuterte han som dommer i Tippeligaen. Fra 2013 er han FIFA dommer. Han ble utpekt som hoveddommer til Cupfinalen 2016. Hansen ble kåret til «Årets dommer» i Tippeligaen 2016.

## Statistikk
### Som spiller

### Som hoveddommer
:*(Sist oppdatert 1. desember 2024)*

## Referanser


## Eksterne lenker
* 
*  Norsk internasjonals fotballstatistikk om Tore Hansen.
Erik Hanstad

**Erik Hanstad** (født 9. november 1954) er en lokalpolitiker fra Elverum i Innlandet. Han representerer partiet Høyre, og var ordfører i Elverum fra 2011 til 2019.

Ved kommunestyrevalgt i 2011 fikk Arbeiderpartiet 39,25 % av stemmene. Høyre ble nest størst med 35,9.% Hanstads ordførerkandidatur ble støttet av FrP, Senterpartiet, Venstre og den lokale bygdelista Team Elverum i forhandlingene etter valget. Erik Hanstad har også vært leder for Elverum Høyre.

## Referanser
Fang Xuanling

**Fang Xuanling** (kinesisk: 房玄齡, pinyin: *Fáng Xuánlíng*, født 578, død 18. august 648 i Jinan i det som i dag er provinsen Shandong i Kina), født *Fang Qiao* (房喬, *Fáng Qiáo*), posthumt navn *Hertug Wenzhao av Liang* (梁文昭公, *Liáng Wénzhāo Gōng*) var politiker og historiker under det kinesiske  Tangdynastiet. Han og hans etterfølger Du Ruhui ble for ettertiden stående som forbildet på den gode kansler.

Fang Xuanlings innflytelse på keiser Tang Taizong var svært stor.

## Referanser


## Litteratur
* Karl Bünger: *Quellen zur Rechtsgeschichte der T'ang-Zeit*. Neue, erweiterte Ausgabe mit einem Vorwort von Denis Twitchett. Steyler Verlag, Nettetal 1996, ISBN 3-8050-0375-7, (*Monumenta serica* Monograph series 9).
Boksing under Panamerikanske leker 1955

**Boksing under Panamerikanske leker 1955** ble arrangert i Mexico by i Mexico fra 12. til 26. mars 1955. Det var totalt 10 vektklasser og Argentina ble beste nasjon med fire gullmedaljer foran USA med tre. 

## Medaljer

### Resultater
 
  
## Eksterne lenker
*  Panamerikanske leker 1955
Flavia Pennetta

**Flavia Pennetta** (født 25. februar 1982 i Brindisi) er en italiensk tidligere tennisspiller.

## Grand Slam-titler
*  **[[Australian Open]]:**
** Double damer 2011 (sammen med Gisela Dulko)
*  **[[US Open (tennis)|US Open]]:**
** Single damer 2015 (hun beseiret Roberta Vinci med 7-6, 6-2 i finalen)

## Referanser


## Eksterne lenker
* 
*
Boksing under Panamerikanske leker 1959

**Boksing under Panamerikanske leker 1959** ble arrangert i Chicago i Illinois, USA fra 27. august til 7. september 1959. Det var totalt 10 vektklasser og USA ble beste nasjon med fire gullmedaljer foran Argentina med tre. 

## Medaljer

### Resultater
 
 
## Eksterne lenker
*  Panamerikanske leker 1959
Malaysias Grand Prix 2011

**Malaysias Grand Prix 2011** var et Formel 1-løp avholdt den 10. april 2011 på Sepang International Circuit. Det var det andre løpet i Formel 1-sesongen 2011. 

## Klassifisering
### Kvalifisering

### Løpet

**Noter til tabellen:**
# Alonso ble gitt en 20 sekunders straff etter løpet for å krasje med Hamilton i et forbikjøringforsøk.
# Hamilton ble gitt en 20 sekunders straff etter løpet for å skifte linje for mange ganger i det han ble forbikjørt av Alonso.
# Vitalij Petrov krasjet sin Renault på den 53. runden, men ble klassifisert siden han hadde fullført mer enn 90% av løpsdistansen.

## Stillingen i mesterskapene etter løpet

;Førermesterskapet

;Konstruktørmesterskapet

* **Merk**: Kun de øverste fem plasseringene er tatt med for hver av de to mesterskapene.

## Eksterne lenker
*
Boksing under Panamerikanske leker 1963

**Boksing under Panamerikanske leker 1963** ble arrangert i São Paulo i Brasil fra 20. april til 5. mai 1963. Det var totalt 10 vektklasser og Brasil ble beste nasjon med tre gullmedaljer foran USA med to.

## Medaljer

### Resultater

## Eksterne lenker
*  Panamerikanske leker 1963
Stardalen

**Stardalen** er en dal i Sunnfjord kommune i Vestland. Dalen ligger nordøst for Skei. 

## Geografi
Stardalen ligger opptil Jostedalsbreen, med brearmene Befringsbreen og breen ved Kaldakari i umiddelbar nærhet. Gjennom dalen renner Stardalselva. Lyngstadfossen ligger også i Stardalen.

## Næringsliv
I Stardalen finnes kraftverkene Befring kraftverk, Stardalen kraftverk og Veiteberg kraftverk.

## Samferdsel
Av veier finnes fylkesvei 453 mellom Klakegg og Fonn, som går gjennom dalen.

## Kjente personer fra Stardalen
* Ottar Befring (1939–2024) – offiser, bonde, Ap-politiker og embetsmann.
* Edvard Befring (født 1936) – pedagog og professor i spesialpedagogikk.

## Eksterne lenker
* stardalen.no – Bygda under breen
* Tortnegrøegga - video fra offpist i Stardalen
Boksing under Panamerikanske leker 1967

**Boksing under Panamerikanske leker 1967** ble arrangert i Winnipeg i Canada fra 24. juli til 6. august 1967. Det var totalt 10 vektklasser og USA ble beste nasjon foran Cuba begge med tre gullmedaljer.

## Medaljer

### Resultater

## Eksterne lenker
*  Panamerikanske leker 1963
Boksing under Panamerikanske leker 1971

**Boksing under Panamerikanske leker 1971** ble arrangert i Cali i Colombia fra 25. juli til 6. august 1971. Det var totalt 11 vektklasser og Cuba ble beste nasjon med fire gullmedaljer foran Mexico med to.

## Medaljer

### Resultater

 
## Eksterne lenker
* Amateur Boxing
Ruan Chongwu

**Ruan Chongwu** (kinesisk: 阮崇武, pinyin: *Ruǎn Chóngwǔ*; født i mai 1933 i fylket Huai'an i byprefekturet Zhangjiakou i provinsen Hebei i Kina) er en kinesisk kommunistisk politiker.

Han fikk ingeniørutdanning i Moskva, med eksamen fra 1957. Han var minister for offentlig sikkerhet i Folkerepublikken Kina fra september 1985 til mars 1987, arbeidsminister fra 1989 til 1993, og guvernør i provinsen Hainan fra 1993 til 1998.

## Referanser


## Eksterne lenker
*  
* Ruan Chongwus profil
James Valoue

**James Valoue** var en britisk urmaker fra det 18. århundre. Valoue blir mest husket for  å ha designet en hestedrevet påledriver til bruk under byggingen av Westminster Bridge over Themsen i London. 

I 1738 ble Valoue tildelt Copleymedaljen av Royal Society i London.

## Referanser
Jeffrey Lundgren

**Jeffrey Lundgren** (født 3. mai 1950 i Missouri, død 24. oktober 2006) var en selverklært profet, tidligere leder av en kult-gruppe som ble dømt for å ha myrdet fem personer. 

Lundgren var gift med Alice Keeler som også var dømt for konspirasjon til å begå massemord. Både Lundgren og hans kone var medlemmer av organisasjonen Jesu Kristi kirke av siste dagers hellige (RLDS-kirken). Ifølge Lundgrens påstander (støttet av enkelte av hans tidligere naboer) ble han alvorlig mishandlet som barn, spesielt av sin far. Hans mor hadde angivelig ikke forsvart ham mot farens harde hånd. Lundgren var litt av en einstøing da han var barn og ungdom. Han begynte som jeger da han var tenåring. Han gikk ofte på jaktturer, ble ekspert på pistol, lærte seg skyting og vedlikehold av skytevåpen.

Lundgren hadde siden barndommen vært tilknyttet ulike religiøse miljøer. Han giftet seg med Alice Keeler i 1970, og Lundgren vervet seg i den amerikanske marinen samme året. Den 2. desember 1970, ble parets første barn, en gutt, født. I 1974 ble Keeler gravid for andre gang og Lundgren søkte om å bli løst fra sin tilling i den amerikanske marinen før hans periode var over fordi han mente at det var nødvendig for videre livsopphold for familien hans. Men dette ble avslått og Lundgren måtte fullføre sin kontrakt med militæret.

Lundgren og hans nye familie bosatte seg i San Diego etter at han ble dimittert fra marinen. Men da økonomiske problemer begynte å gjøre seg gjeldende, flyttet Lundgren-familien tilbake til Missouri. I 1979 fødte Keeler deres tredje barn, en datter. Folk som sto nær paret hevdet at Lundgren virket forvirret på grunn av familiens økonomiske problemer og var lei av sin kone. Lundgren ble angivelig voldelig etter fødselen av datteren deres. I 1980 fikk paret sitt fjerde barn, en gutt.

Lundgren så på seg selv om en profet, og det tok ikke lang tid før han hadde en gruppe sektmedlemmer med seg hvorav mange flyttet inn på gården Lundgren og hans kone hadde skaffet seg. En av hans trofaste følgere som bodde på gården var Ronald Luff. Luff var tidligere mormon, men tok del i Lundgrens samfunn. Sektmedlemmene fikk raskt beskjed om å kutte all kontakt med omverdenen, inkludert familie og venner utenfor kulten, noe også Ronald Luff gjorde.
 
Lundgren holdt et strengt regime, og det var mange regler. Én var at medlemmene skal gi deler av sin inntekt til kulten. Da Lundgren mistenkte at et ektepar som bodde utenfor gården, hadde holdt tilbake noe av inntekten sin ble han rasende. Han informerer derfor en av sine nærmeste disipler, Luff, om at han trenger hjelp til en oppgave, som senere viste seg å være å ta livet av ekteparet som Lundgren var overbevist om ikke var troende sektmedlemmer.

Den 24. oktober 2006, ble Jeffrey Lundgren henrettet i den sørlige Ohio Correctional Facility, etter å ha blitt funnet skyldig i å ha beordret mordet på ekteparet og deres tre barn. Ronald Luff ble dømt til å sone 117 år i fengsel for å ha deltatt i henrettelsen av familiemedlemmene. 

## Referanser


## Eksterne lenker
* Ohio Executes Cult Leader October 24, 2006
* Ohio executes Cult Leader Oct 24th 2006
* Clark County Prosecutor
Monica Niculescu

**Monica Niculescu** (født 25. september 1987 i Slatina, Romania) er en profesjonell rumensk tennisspiller.

## Referanser


## Eksterne lenker
*
Melanie Oudin

**Melanie Oudin** (født 23. september 1991 i Marietta, Georgia) er en profesjonell amerikansk tennisspiller.

## Grand Slam-titler
*  **[[US Open (tennis)|US Open]]:**
** Mixeddouble: 2011 (sammen med Jack Sock)

## Referanser


## Eksterne lenker
* 
*
Jack Sock

**Jack Sock** (født 24. september 1992 i Lincoln, Nebraska) er en profesjonell  amerikansk tennisspiller.

Han tok gull under Sommer-OL 2016.

## Grand Slam-titler
*  **[[US Open (tennis)|US Open]]:**
** Mixeddouble: 2011 (sammen med Melanie Oudin)
*  **[[Wimbledon (tennis)|Wimbledon]]:**
** Double herrer 2014 (sammen med Vasek Pospisil)

## Referanser

## Eksterne lenker
*
Idrettslaget Havdur

**Idrettslaget Havdur** (stiftet 19. mars 1947) er et idrettslag fra Tjelta i Sola kommune i Rogaland, som driver med fotball og håndball.

## Historie
Havdur ble stiftet 19. mars 1947 på grunnlag av det som tidligere hadde vært ungdomslaget *Samhold*.
Klubbens første klubbhus fikk kallenavnet «dåsen» og lå i nærheten av Dysjaland ikke langt fra der bedehuset ligger i 2017.
Klubbhuset ble både brukt til medlemsfester og trening.
«Dåsen» var klubbhus helt til det ble skadet etter en storm.

I 1976 begynte planleggingen av nytt klubbhus og den midterste delen ble bygget med 6000 dugnadstimer.

På 1980-tallet kjøpte klubben egen buss til bortekampene og den gikk frem til årtusenskiftet.
I 1982 spilte klubben sin til 2017 største kamp mot Bryne som den gangen var en del av fotballeliten i Rogaland.

I 2016 var Stangeland Arna ferdig.
Fotballhallen ligger like ved Havdurhuset ved Tjelta stadion, var planlagt til 73 X 52 meter og Sola kommune ga tilsagn om NOK 4,1 milioner i støtte.

### Sykling
I 1975 ble syklegruppen til Havdur tatt opp i Norges Idrettsforbund.
I 1978 arrangerte Havdur NM over 50 kilometer temporitt for menn senior hvor Geir Digerud vant.

May Britt Våland tok NM gull og kongepokal over 30 kilometer teporitt i 1989, satte norsk rekord på 1000 meter bane samme år og hadde kretsrekord på 10 og 20 kilometer temporitt samt 1000 meter og 3000 meter bane.

Tilsammen tok Havdur-syklistene 15 medaljer hvorav 8 gull i NM og i ungdomsmesterksapene tok de tolv medaljer hvorav 1 gull.
I løpet av sine 15 år tok syklistene totalt 637 seire i Havdur-drakten.

Syklegruppa arrangerte flere lokale ritt inklusive kretsmesterskap på bane og landevei, samt flere turritt.
Det største turrittet var «Hav og Fjell» på 240 kilometer som gikk fra Tjelta til Helleland, Tonstad, Sirdal, Hunnedalen, Seldal og ut til Tjelta.

I 1990 gikk syklegruppen ut av Havdur og etablerte Sola Cykleklubb

## Fotball
A-laget i fotball spiller i 2024 i 5. divisjon.

### Tabellen 2024

## Kjente utøvere
*Kenneth Sola, fotball

## Referanser




## Eksterne lenker
*
Boksing under Panamerikanske leker 1975

**Boksing under Panamerikanske leker 1975** ble arrangert i Mexico by i Mexico fra 12. til 26. oktober 1975. Det var totalt 11 vektklasser og Cuba ble beste nasjon med sju gullmedaljer foran USA med tre.

## Medaljer

### Resultater

## Eksterne lenker
Wyniki turnieju bokserskiego Igrzysk Panamerykańskich 1975
Vernebriller

**Vernebriller** er briller beregnet for mekanisk beskyttelse av øynene. Vernebriller med korrektive linser finnes også, men synskorreksjon er ikke hovedhensikten med denne type briller. 

Vernebrillene beskytter øynene mot væske, gass, splinter eller andre objekter som kan være skadelige å få i øynene. Vernebriller er gjerne laget av hard plast. Vernebriller finnes i varianter for en rekke ulike formål, som for eksempel arbeid, laboratoriumbruk eller idrett. Vernebriller for dyr finnes også.

**Laboratoriebriller** er en type vernebriller som også har beskyttelse på sidene, samt over og under.

Ved visse risikofylte virksomheter kan bruk av verneutstyr slik som vernebriller være påkrevet. Øyet er blant de organer som oftest skades i arbeidsulykker, årlig har det forekommet rundt  arbeidsrelaterte øyeskader i Norge, og bruk av vernebriller er et effektivt virkemiddel for å forbygge slike skader.

## Se også
* Ballistiske briller
* Ansiktskjold

## Referanser


## Eksterne lenker
* 
* Forskrift om konstruksjon, utforming og produksjon av personlig verneutstyr (PVU). Forskrift til arbeidsmiljøloven. (arbeidstilsynet.no)
Gisela Dulko

**Gisela Dulko** (født 30. januar 1985 i Buenos Aires) er en profesjonell argentinsk tennisspiller.

## Grand Slam-titler
*  **[[Australian Open]]:**
** Double damer 2011 (sammen med Flavia Pennetta)

## Referanser


## Eksterne lenker
*
Tarantella

:*For edderkoppgruppen som ofte kalles tarantell, se: [[Fugleedderkopper]]*

**Tarantella** er en gruppe folkedanser opprinnelig utført av to kvinnelige dansere, men også som pardans. Musikken har en sterk innebygd rytme, som vel i intensitet kan sammenlignes med den spanske dansen flamenco.

Dansen er tradisjonelt fra Napoli i Italia, men har trolig navnet fra Taranto. Italiensk folketro tilskriver den hektiske rytmen, at de som var blitt bitt av edderkoppen *[[Lycosa tarantula]]* hadde sterk trang til slike bevegelser for å dels døyve smerte, dels å få giften ut av kroppen. Epidemien omtales gjerne som *tarantisme*.

Dansen finnes forøvrig i et titalls lokalvarianter fra forskjellige distrikter.

Dansen hadde popularitet som opera/operetteinnslag omkring 1900-tallet. Flere komponister har skrevet musikkstykker som enten har navn eller rytme som passer.

Henrik Ibsen gjorde dansen kjent også i Norge ved å la Nora Helmer fra *[[Et dukkehjem]]* danse den.

## Referanser


## Litteratur
*Bergsøe, Vilhelm 1865: *Iagtagelser om Den italienske Tarantell og Bidrag til Tarantismens Historie i Middelalderen og den nyere tid*. Kjøbenhavn.
*Chambers's Journal 1883: «Tarantismen» (s. 815-818). I: ''Skilling-Magazin No. 52 Lørdag den 29de December 1883. Kristiania.

## Eksterne lenker
*
Boksing under Panamerikanske leker 1979

**Boksing under Panamerikanske leker 1979** ble arrangert i San Juan i Puerto Rico fra 1. til 15. juli 1979. Det var totalt 11 vektklasser og Cuba ble beste nasjon med fem gullmedaljer foran USA med fire.

## Medaljer

### Resultater

## Eksterne lenker
*  Panamerikanske leker 1979
Croix-Rousse

**Croix-Rousse** er en bydel i Lyon i Frankrike. Bydelen ligger nord for sentrum mellom elvene Saône og Rhône og grenser i sør til bydelen Presqu'île. Den består av to deler: den ene blir kalt *Les Pentes* (*bakkene* eller *skrenten*) i det 1. arrondissement og den andre *Le Plateau* (*høyden*) i det 4. arrondissement. Høyden Croix-Rousse ligger 254 meter over havet.

Navnet *Croix-Rousse* kommer av det røde korset som ble reist her av kristne i det 16. århundret. Korset var rødbrunt av farge og kom fra Couzon-au-Mont-d'Or. 

Bydelen Croix-Rousse er historisk knyttet til produksjon av silkestoffer. Det var særlig i det 18. århundret at silkeveveriene flyttet hit fra bydelen Vieux Lyon. Veveriarbeiderne (*Canuts*) led under svært dårlige arbeidsvilkår, og de protesterte under det som senere kom til å hete *Canutrevoltene*. Den første oppstanden, i oktober 1831 regnes som et av de første arbeideropprør overhodet.

Croix-Rousse ble kalt for *la colline qui travaille* (*åsen som arbeider*) i kontrast til Fourvièreåsen som gikk under navnet *la colline qui prie* (*åsen som ber*).

Deler av bydelen er oppført på UNESCOs liste over verdens kulturarv sammen med andre deler av byens historiske sentrum. Det dreier seg om kvartalene langs Boulevard de la Croix-Rousse og områdene sør for denne.

De viktigste severdighetene er Place Sathonay, det antikke Amphithéâtre des Trois Gaules, kirken Saint-Bruno des Chartreux, gaten Montée de la Grand Côte med traboulene (trappehusene) og silkeveverimuseet *La maison des canuts*.

## Bildegalleri

Fil:Grande Cote Lyon.jpg|*Montée de la Grand Côte* er en gate i *Pentes de la Croix-Rousse*
Fil:Cour des Voraces.JPG|*Cour des Voraces* er et av Lyons mest berømte traboules (trappehus)
Fil:Amphiteatre Trois Gaules Lyon.jpg|Amphithéâtre des Trois Gaules finnes i bydelen
Fil:Nef 1.JPG|Interiør i kirken Saint-Bruno des Chartreux 


## Eksterne lenker
* 
* Silkeveverimuseets hjemmeside
Harald Halvorsen (skøyteløper)

**Harald Halvorsen** (født 29. november 1898 i Kristiania, død 17. mars 1992), var en norsk skøyteløper og fotballspiller. Han representerte Norge under flere europamesterskap og verdensmesterskap på skøyter, og han fikk én landskamp i fotball. Han var president i Norges Skøyteforbund i perioden 1952–1954.

## Karriere


### Skøyter
Allround-NM på skøyter deltatt i 8 Allround-NM. 
* , , , , Tønsberg 1926, ,  og på .
** beste resultat 7.-plass sammenlagt både i Kongsberg 1924 og i Sandefjord 1928.

Etter sin aktive karriere fikk han flere forskjellige verv i Skøyteforbundet. Han ble også tatt inn i Oscarstatuettens komite for utdeling av prisen i en årrekke fra 1962 til og med 1985, og satt som leder i årene 1976–1980.

### Fotball
Halvorsen spilte også fotball på toppserienivå, og ble i 1925 uttatt til en vennskapslandskamp mot Finland, som ble hans eneste. De vant kampen 1–0. Han representerte da Trygg. Tidligere hadde han spilt for Hamar, Fagerborg og Sportsklubben 1910. Halvorsen gikk siden tilbake til Fagerborg og innehar klubbrekorden i antall kamper (324) og antall skåringer (195).

Idrettsgruppen (Fagerborg Ballklub) innenfor Fagerborg Ynglingeforening ble stiftet 14. mai 1914, og valgte sitt første styre i 1916 med Halvorsen som sekretær.

## Personlige rekorder på skøyter

## Meritter
### Internasjonale mesterskap på skøyter
Allround-VM på skøyter deltatt 2 ganger.
* Stockholm 1923 og Leningrad 1925.
** beste resultat 11.-plass sammenlagt i Leningrad 1925.

EM på skøyter deltatt i 4 EM. 
* Hamar 1923, Oslo Frogner 1924, Stockholm 1927, og på Oslo Frogner 1928.
** beste resultat 9.-plass sammenlagt i Hamar 1923.

## Trivia
Under *[[Kvitt eller dobbelt]]s* debutsesong i 1961 fungerte Halvorsen som fagdommer i emnet Hurtigløp på skøyter for menn. Kandidaten gikk helt frem til 10&nbsp;000-kronersspørsmålene, som han klarte.

## Se også
* Liste over norske landslagsspillere i fotball for herrer

## Referanser


## Eksterne lenker
* 
### Skøyter
*  Profil på The-Sports.org (noen resultater)
* Norsk Skøytesports navn og tall 1893–2011  Med alle dens tingvalgte komiteer og utvalg, på Norges skøyteforbunds .pdf-dokument
;Bilde
* Bilde som skøyteleder i 1954 på ScanPix.no

### Fotball
* Profil på Fotball.no
* Profil på eu-Football.info
John Belchier

**John Belchier** (1706–1785) var en anerkjent britisk kirurg og forsker som var ansatt ved Guy Hospital i perioden 1736-1768. 

Belchier ble tildelt den høyt ansette vitenskapelige utmerkelsen Copleymedaljen fra The Royal Society of London i 1737. Belchier var en av grunnleggerne av en veldedig organisasjon som ble opprettet med Royal Charter i 1739, og han var medlem av Court of Assistans of Company of Surgeons mellom 1751 og 1785. Belchier døde i februar 1785 i en alder av 79 år.

## Referanser
Boksing under Panamerikanske leker 1991

**Boksing under Panamerikanske leker 1991** Boksing var en av flere sporter under de ellevte Panamerikanske leker som ble arrangert i Havanna på Cuba fra 2. til 18. august 1987. Det var totalt 11 vektklasser, kun for menn, og Cuba ble beste nasjon med elleve gullmedaljer foran USA med en. Bokseturneringen var også kvalifisering til Sommer-OL 1992 i Barcelona, de to beste i hver vektklasse fikk OL-billett.

## Medaljer

### Resultater

 
## Eksterne lenker
*   Panamerikanske leker 1991